《次宗能韵》
明代·郑文康

君家兄弟好规模，不忝徐卿二子歌。为客偏惊秋信早，寄书无子雨声何。

城东流水还家近，桥北青山入市多。半月小楼诗几首，郢中音调许谁过。

作者简介：（1413—1465）苏州府昆山人，字时乂，号介庵。正统十三年进士。观政大理寺，寻因疾归。父母相继亡故后，绝意仕进，专心经史。好为诗文。有《平桥集》。